
RAPORT 
asupra proiectului de Lege privind aprobarea Programului de investiții pentru înființarea centrelor de sacrificare a animalelor în zona montană
(PLx 106/2018)

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru agricultură, silvicultură, industrie alimentară şi servicii specifice a fost sesizată cu dezbaterea pe fond,  cu proiectul de Lege privind aprobarea Programului de investiții pentru înființarea centrelor de sacrificare a animalelor în zona montană, transmis cu adresa nr. PLx 106 din 12 martie 2018 și înregistrat sub nr.4c-4/131/13.03.2018 la Comisia pentru agricultură, silvicultură, industrie alimentară și servicii specifice.
Proiectul de lege a fost adoptat de Senat în şedinţa din 7 martie 2018.
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în ședința din 4 aprilie 2018. La lucrările comisiei și-au înregistrat prezența un număr de 23 de deputați, din totalul de 25 membri ai comisiei.
La întocmirea prezentului raport, comisia a avut în vedere următoarele: 
· avizul favorabil al Consiliului Legislativ (nr.1166/27.12.2017);
· avizul favorabil al Comisiei pentru industrii și servicii.
Proiectul de lege  are ca obiect de reglementare aprobarea Programului de investiții pentru înființarea centrelor de sacrificare a animalelor în zona montană.
La dezbateri a  participat ca invitat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, domnul Sorin Roșu-Mareș, secretar de stat în cadrul Ministerului Agriculturii și Dezvoltării Rurale.
În finalul dezbaterilor, membrii Comisiei sesizate în fond au hotărât, cu majoritate de voturi (înregistrându-se 1 abținere), să supună Plenului Camerei Deputaților, adoptarea proiectului de Lege privind aprobarea Programului de investiții pentru înființarea centrelor de sacrificare a animalelor în zona montană, cu amendamentele admise și amendamentele respinse redate în anexele care face parte integrantă din prezentul raport. 
Proiectul de lege face parte din categoria legilor ordinare, conform prevederilor art.76 alin.(2) din Constituţia României, republicată. 


	PREŞEDINTE,
Alexandru STĂNESCU  
	SECRETAR, 
Dan CIOCAN



                  

Consilier parlamentar, Alexandra Simionel


Anexa nr. 1

I. AMENDAMENTE ADMISE – PLx 106/2018

	Nr. crt.
	Text iniţial
	Text propus de Comisie
(autorul amendamentului)
	Motivarea amendamentelor

	0
	1
	2
	3

	1. 
	LEGE  
privind aprobarea Programului de investiții pentru înființarea centrelor de sacrificare a animalelor în zona montană
	LEGE  
privind aprobarea Programului de investiții pentru înființarea unităților de capacitate mică pentru sacrificarea animalelor şi/sau prelucrare a cărnii în zona montană
	


	2. 
	CAPITOLUL I
Dispoziții generale
	
	

	3. 
	Art.1.- Se aprobă Programul  de investiții pentru înființarea centrelor de sacrificare a animalelor în zona montană, derulat pe perioada 2018-2020, denumit în continuare Program, care are ca obiect facilitarea accesului la finanțare în vederea realizării de investiții pentru înființarea centrelor.
	Art.1.- Se aprobă Programul  de investiții pentru înființarea unităților de capacitate mică pentru sacrificarea a animalelor şi/sau prelucrare a cărnii în zona montană , începând cu anul 2018, denumit în continuare Program, care are ca obiect facilitarea accesului la finanțare în vederea realizării de investiții pentru înființarea unităților.
	

	4. 
	Art.2.- (1) Programul prevăzut la art.1 vizează realizarea de investiții pentru înființarea centrelor de sacrificare a animalelor în localitățile din zona montană.


              (2) Investițiile din program au ca obiectiv valorificarea superioară a produselor montane, limitarea declinului sectorului de producție primară, în scopul asigurării consumului intern, menținerea și crearea de noi locuri de muncă, cu accent deosebit pe stoparea depopulării.
              (3) Înființarea centrelor de sacrificare  a animalelor în zona montană se realizează în conformitate cu proiectele-tip puse la dispoziție de către Agenția Zonei Montane.


              (4) Numărul centrelor, tipul acestora, amplasamentul în localitățile din zona montană și proiectul-tip de realizare se stabilesc anual, prin ordin al ministrului agriculturii și dezvoltării rurale.

	Art.2.- (1) Programul prevăzut la art.1 vizează realizarea de investiții pentru înființarea unităților de capacitate mică pentru sacrificarea animalelor şi/sau prelucrare a cărnii în localitățile din zona montană.
(2)Nemodificat






(3) Înființarea unităților de capacitate mică pentru sacrificarea animalelor şi/sau prelucrare a cărnii în zona montană se realizează în conformitate cu proiectele-tip puse la dispoziție în mod gratuit de către Agenția Zonei Montane, denumită în continuare AZM.
(4) Numărul unităților, tipul acestora, amplasamentul în localitățile din zona montană și proiectul-tip de realizare se aprobă anual, prin ordin al ministrului agriculturii și dezvoltării rurale.

	

	5. 
	Art.3.- În sensul prezentei legi, expresiile de mai jos semnifică, după cum urmează:

a) zona montană – astfel cum este definită la art.1 din Ordinul ministrului agriculturii și dezvoltării rurale nr.52/2017 privind aprobarea Procedurii de verificare a conformității datelor cuprinse în caietul de sarcini în vederea acordării dreptului de utilizare a mențiunii de calitate facultative produs montan și de verificare a respectării legislației europene și naționale de către operatorii economici care au obținut dreptul de utilizare a respectivei mențiuni, cu modificările ulterioare;





 b) centre de sacrificare a animalelor în zona montană – construcții înregistrate/autorizate sanitar-veterinar unde se realizează abatorizarea animalelor din zona montană, respectând normele de igienă și sanitar-veterinare în vigoare;

         
   c) beneficiari privați – persoane fizice autorizate, întreprinderi individuale și întreprinderi familiale, constituite potrivit Ordonanței de urgență a Guvernului nr.44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, aprobată cu modificări și completări prin Legea nr.182/2016, grupuri de producători înființate conform Ordonanței Guvernului nr.37/2005 privind recunoașterea și funcționarea grupurilor și organizațiilor de producători, pentru comercializarea produselor agricole și silvice, cu modificările și completările ulterioare și a Ordinului ministrului agriculturii și dezvoltării rurale și ministrului mediului, apelor și pădurilor nr.358/2016 privind aprobarea normelor de aplicare a Ordonanței Guvernului nr.37/2005, persoane juridice constituite în conformitate cu prevederile Legii cooperației agricole nr.566/2004, cu modificările și completările ulterioare, persoane juridice constituite în conformitate cu prevederile Legii nr.1/2005 privind organizarea și funcționarea cooperației, republicată, și persoanele juridice constituite în conformitate cu prevederile Legii societăților nr.31/1990 republicată, cu modificările și completările ulterioare, care desfășoară activități în agricultură și/sau industrie alimentară;





            d) proiect – tip pus la dispoziție de Agenția Zonei Montane – documentație tehnico-economică elaborată de Agenție, conform legislației în vigoare, pentru realizarea și dotarea unei construcții-cadru, amplasată în zona montană, care corespunde standardelor în domeniu și se încadrează în bugetul previzionat pentru finanțarea acestui Program.
	Art.3.- În sensul prezentei legi, termenii şi expresiile de mai jos semnifică, după cum urmează:
 a) Nemodificat
           















b) unități de capacitate mică pentru sacrificarea animalelor şi/sau prelucrare a cărnii  în zona montană – construcții înregistrate/autorizate sanitar-veterinar unde se realizează abatorizarea animalelor şi/sau prelucrarea cărnii rezultată din zona montană, respectând normele de igienă și sanitar-veterinare în vigoare;
 c) beneficiari privaţi – persoane fizice autorizate, întreprinderi individuale și întreprinderi familiale, constituite potrivit Ordonanței de urgență a Guvernului nr.44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, aprobată cu modificări și completări prin Legea nr.182/2016, grupuri de producători înființate conform Ordonanței Guvernului nr.37/2005 privind recunoașterea și funcționarea grupurilor și organizațiilor de producători, pentru comercializarea produselor agricole și silvice, aprobată cu modificări şi completări prin Legea nr. 338/2005  , cu modificările și completările ulterioare și a Ordinului ministrului agriculturii și dezvoltării rurale și al ministrului mediului, apelor și pădurilor nr.358/2016 privind aprobarea Normelor metodologice de aplicare a Ordonanței Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, persoane juridice constituite în conformitate cu prevederile Legii cooperației agricole nr.566/2004, cu modificările și completările ulterioare, persoane juridice constituite în conformitate cu prevederile Legii nr.1/2005 privind organizarea și funcționarea cooperației, republicată, și persoanele juridice constituite în conformitate cu prevederile Legii societăților nr.31/1990 republicată, cu modificările și completările ulterioare, care desfășoară activități în agricultură și/sau industrie alimentară;
            d) proiect – tip pus la dispoziție de Agenția Zonei Montane – documentație tehnico-economică elaborată de AZM, conform legislației în vigoare, pentru realizarea și dotarea unei construcții-cadru, amplasată în zona montană, care corespunde standardelor în domeniu și se încadrează în bugetul previzionat pentru finanțarea acestui Program.
	

	6. 
	CAPITOLUL II
Modul de finanțare și de accesare a Programului
	
	

	7. 
	Art.4.- (1) Se instituie o schemă de finanțare prin care beneficiarii programului primesc maximum 40% din valoarea cheltuielilor eligibile ale investiției în vederea realizării centrelor de sacrificare a animalelor în zona montană.
(2) Intensitatea sprijinului poate fi majorată cu 20 de puncte procentuale, cu condiția ca ajutorul maxim combinat să nu depășească 90 de puncte procentuale din valoarea cheltuielilor eligibile ale investiției sunt:   

   

                 a) tinerii fermieri sau fermierii care s-au instalat în cei 5 ani anteriori datei de depunere a cererii de înscriere în Program;
                 b) investițiile care se realizează în zone care se confruntă cu constrângeri naturale sau cu alte constrângeri specifice;
                 c) cooperativele constituite în conformitate cu prevederile Legii nr.566/2004, cu modificările și completările ulterioare.
(3) Sprijinul financiar prevăzut la alin.(1) se acordă o singură dată pentru un beneficiar și pentru un singur obiectiv dezvoltat prin Program.
(4) Sumele necesare pentru finanțarea Programului se asigură de la bugetul de stat, prin bugetul Ministerului Agriculturii și Dezvoltării Rurale, destinate în acest scop.
(5) Valoarea anuală a schemei, condițiile de eligibilitate, cheltuielile eligibile, modul de acordare a finanțării, precum și modalitățile de verificare și de control se stabilesc anual, prin hotărare a Guvernului, la propunerea Ministerului Agriculturii și Dezvoltării Rurale.

	Art.4.- (1) Se instituie o schemă de finanțare prin care beneficiarii programului primesc maximum 40% din valoarea cheltuielilor eligibile ale investiției în vederea realizării unităților de capacitate mică pentru sacrificarea  animalelor şi/sau prelucrarea cărnii în zona montană.
(2) Intensitatea sprijinului financiar poate fi majorată cu 20 de puncte procentuale, cu condiția ca ajutorul de stat maximum combinat să nu depășească 90 de puncte procentuale din valoarea cheltuielilor eligibile ale investiției sunt:

a)Nemodificat



b)Nemodificat


c)Nemodificat



(3)Nemodificat



(4)Nemodificat




(5) Valoarea anuală a schemei de finanţare , condițiile de eligibilitate, cheltuielile eligibile, modul de acordare a finanțării, precum și modalitățile de verificare și de control se stabilesc anual, prin hotărare a Guvernului, la propunerea Ministerului Agriculturii și Dezvoltării Rurale.

	

	8. 
	Art.5.- Sprijinul financiar prevăzut la art.4 se acordă beneficiarilor privați asa cum sunt ei definiți la art.3 lit.c) în vederea realizării investițiilor stabilite prin proiectele tip puse la dispoziție de către Agenția Zonei Montane.
	Nemodificat
	

	9. 
	Art.6.- Valoarea totală a Programului este de 15 milioane euro și se asigură de la bugetul de stat, prin bugetul Ministerului Agriculturii și Dezvoltării Rurale.
	Nemodificat
	

	10. 
	CAPITOLUL III
Dispoziții finale
	
	

	11. 
	Art.7.- Centrele de sacrificare a animalelor în zona montană, realizate în cadrul acestui program, pot asigura prestări de servicii și altor beneficiari privați, de tipul celor definiți la art.3 lit.c), pe bază de contract de prestări-servicii.
	Art.7.- Unitățile de capacitate mică pentru sacrificarea animalelor şi/sau prelucrare a cărnii în zona montană, realizate în cadrul acestui Program, pot asigura prestări de servicii și altor beneficiari privați,  pe bază de contract de prestări-servicii.
	

	12. 
	Art.8.- (1) Schema de ajutor de stat prevăzută de prezenta lege se notifică la Comisia Europeană, conform prevederilor art.4 alin.(1).
               (2) În situația în care, decizia Comisiei Europene conține prevederi noi sau diferite față de schema notificată, prevederile schemei de ajutor de stat se completează și/sau se modifică în mod corespunzător.
	Art.8.- (1) Schema de ajutor de stat prevăzută de prezenta lege se notifică la Comisia Europeană.
	

	13. 
	Art.9.- (1) Ministerul Agriculturii și Dezvoltării Rurale este responsabil pentru recuperarea creanțelor bugetare rezultate din nereguli în cadrul prezentului Program.
               (2) În cazul constatării faptului că s-au acordat, în mod nejustificat sume în cadrul prezentului Program, Ministerul Agriculturii și Dezvoltării Rurale are obligația de a notifica beneficiarii cu privire la obligația restituirii sumelor acordate la finanțarea Programului și nejustificate.
               (3) În cazul în care beneficiarii nu restituie Ministerului Agriculturii și Dezvoltării Rurale sumele notificate, în termen de 15 zile de la data comunicării notificării, acesta emite decizii de recuperare a sumelor de restituit.
               (4) Decizia de recuperare constituie titlu de creanță și poate fi contestată în termen de 30 de zile de la data comunicării.
              (5) Introducerea contestației pe cale administrativă nu suspendă executarea titlului de creanță.
	(1)Nemodificat         



(2)Nemodificat






 (3) În cazul în care beneficiarii privaţi nu restituie Ministerului Agriculturii și Dezvoltării Rurale sumele notificate, în termen de 15 zile de la data comunicării notificării, acesta emite decizii de recuperare a sumelor de restituit.
(4)Nemodificat



(5)Nemodificat
	














Anexa nr. 2
II. AMENDAMENTE RESPINSE

	
Nr. crt.
	Text iniţial 
	Text propus de Comisie
(autorul amendamentului)
	Motivarea amendamentelor
	Camera decizională 

	0
	1
	2
	3
	4

	1. 
	
LEGE
privind aprobarea Programului  de investiții pentru înființarea centrelor de sacrificare a animalelor în zona montană
	
LEGE
privind aprobarea Programului de investiţii pentru înfiinţarea și modernizarea centrelor de sacrificare a animalelor în zona montană
Autori: deputat UDMR Sebestyen Csaba-Istvan
             deputat UDMR Magyar Lorand-Balint
	
1.



2.
	Camera 
Deputaţilor 

	2. 
	Art. 3. –în sensul prezentei legi, expresiile de mai jos semnifică, după cum urmează:

c) beneficiari privaţi – persoane fizice autorizate, întreprinderi individuale şi întreprinderi familiale, constituite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări  prin Legea nr.182/2016, grupuri de producători înfiinţate conform Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, cu modificările şi completările ulterioare si a Ordinului ministrului agriculturii şi dezvoltării rurale şi a ministrului mediului, apelor şi pădurilor nr. 358/2016 privind aprobarea normelor de aplicare a Ordonanţei Guvernului nr. 37/2005, persoane juridice constituite în conformitate cu prevederile Legii cooperaţiei agricole nr. 566/2004, cu modificările şi completările ulterioare, persoane juridice constituite în conformitate cu prevederile Legii nr. 1/2005 privind organizarea şi funcţionarea cooperaţiei, republicată, şi persoanele juridice constituite în conformitate cu prevederile Legii societăţilor nr. 31/1990 republicată, cu modificările şi completările ulterioare, care desfăşoară activităţi în agricultură şi/sau industrie alimentară;
	La articolul 3, litera c.) se modifică şi va avea următorul cuprins:

”c) beneficiari privaţi – persoane fizice autorizate, întreprinderi individuale şi întreprinderi familiale, constituite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări  prin Legea nr.182/2016, grupuri de producători înfiinţate conform Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, cu modificările şi completările ulterioare si a Ordinului ministrului agriculturii şi dezvoltării rurale şi a ministrului mediului, apelor şi pădurilor nr. 358/2016 privind aprobarea normelor de aplicare a Ordonanţei Guvernului nr. 37/2005, persoane juridice constituite în conformitate cu prevederile Legii cooperaţiei agricole nr. 566/2004, cu modificările şi completările ulterioare, persoane juridice constituite în conformitate cu prevederile Legii nr. 1/2005 privind organizarea şi funcţionarea cooperaţiei, republicată, şi persoanele juridice constituite în conformitate cu prevederile Legii societăţilor nr. 31/1990 republicată, cu modificările şi completările ulterioare, care desfăşoară activităţi în agricultură şi/sau industrie alimentară, precum  şi asociaţiile constituite în baza Ordonanţei Guvernului nr. 26/2000 cu privire la asociaţii şi fundaţii, precum şi societăţile agricole şi alte forme de asociere în agricultură înfiinţate în baza Legii nr. 36/1991”.
Autori: deputat UDMR Sebestyen Csaba-Istvan
             deputat UDMR Magyar Lorand-Balint
	
1. Se doreşte includerea asociaţiilor şi societăţilor agricole în categoria beneficiarilor acestui program.




 2.
	Camera 
Deputaţilor 

	3. 
	
	Sintagma „Programul de investiții pentru înființarea centrelor de sacrificare a animalelor în zona montană” se va inlocui în tot cuprinsul textului cu sintagma „Programul de investiții pentru înființarea și modernizarea centrelor de sacrificare a animalelor în zona montană”, de asemenea sintagma „realizarea de investiții pentru înființarea centrelor de sacrificare a animalelor în zona montană” se va înlocui cu sintagma „realizarea de investiții pentru înființarea și modernizarea centrelor de sacrificare a animalelor în zona montană”.
Autori: deputat UDMR Sebestyen Csaba-Istvan
             deputat UDMR Magyar Lorand-Balint
	Se propune sprijinirea atât înfiinţării, cât şi  modernizării a centrelor de sacrificare deja existente.





	Camera 
Deputaţilor 

